Rubens Barrichello

Rubens Gonçalves Barrichello, ezizenez "Rubinho" (São Paulo, Brasil, 1972ko maiatzaren 23a) Brasilgo automobilismo pilotua da. 1993 eta 2011 artean aritu zen lehian eta 11 garaipen, 68 podio, 14 pole eta 17 itzuli azkar lortu ditu 1 Formulako 326 sari nagusitan. Txapelketarik irabazi ez bazuen ere bi aldiz izan zen txapeldunordea Ferrari taldearekin.

 Kirol ibilbidea 
Gaztetan kartingean lehiatzen hasi zen eta Brasilgo bost txapelketa irabazi zituen. 1989an Formula junior kategorian hasi zen lehiatzen eta 1991ean Britainiako Formula 3 mailako txapelduna izan zen.

1993an Jordan taldearekin sinatu zuen kontratua eta 1 Formulan egin zuen debuta, Hegoafrikako lasterketan. 1994an podiuma lortu zuen Japoniako Sari Nagusian eta lehenengo polea Belgikan.

2000. urtean Ferrari etxeak fitxatu zuen Michael Schumacherren bikotea izateko. Lehenengo denboraldia lortu zuen lehenengo lasterketa irabaztea, Alemanian jokaturikoa. 2002an eta 2004an denboraldiko txapeldunordea izan zen, bietan ere Schumacherren atzetik. 2005ean Hondak fitxatu zuen. 2009an hirugarren egin zuen txapelketan eta bi lasterketa irabazi zituen. 2010an Williams taldera joan zen eta 2011n erretiroa hartu zuen.

2012an IndyCar Series txapelketan aritu zen eta ondoren Brasilgo Stock Car Series txapelketan aritu zen urte luzez. 2014 eta 2022an txapelduna izan zen. Bitartean 2016an Daytonako 24 Orduetan bigarren egin zuen.

 Palmaresa 
 1 Formula 
 Txapelduna (0)
 Txapeldun ordea (2): 2002, 2004
 Hirugarren (2): 2001, 2009
 Garaipenak:
 2000: Alemania
 2002: Alemania, Hungaria, Italia, Estatu Batuak
 2003: Erresuma Batua, Japonia
 2004: Italia, Txina
 2009: Espainia, Italia
 Stock Car Series 
 Txapelduna (2): 2014, 2022
 Txapeldun ordea (1): 2016
 Karting (Gazte mailan) 
 Brasilgo txapelduna (5): 1983, 1984, 1986, 1987, 1988)

 Erreferentziak 

 Kanpo estekak 
 Webgune ofiziala

Kategoria:Brasilgo 1 Formulako gidariak
Kategoria:Sãopaulotarrak